今次呢部 MacBook Air 11 吋翻新機，係 2014 年 4 月推出嘅版本，亦即係 Apple Store 門市剛剛劈價清貨果款，原本賣緊 $6,688，清貨價 $5,988，而呢部 Refurbrished 翻新機更加只係 $5,088，比清貨價再平多 $900。
$5,088 就買到部 MBA 11 吋，到底有咩涵？部機係行 Haswell 微架構嘅 Core i5 處理器（雙核心 1.4GHz-2.7GHz）同 HD Graphics 5000 顯示核心，配備 4GB RAM 加 128GB SSD，呢個價買到部輕薄機，抵買指數相當高！